**ZÁPISNICA**

**zo 4. zasadnutia Akademického senátu FSV UCM v Trnave v akademickom roku 2022/2023**

**zo dňa 30. novembra 2022**

**Prítomní:** podľa prezenčnej listiny

**Program:**

1. Otvorenie zasadnutia
2. Schválenie programu 4. zasadnutia AS FSV UCM v akademickom roku 2022/2023
3. Kontrola plnenia uznesení z predchádzajúceho zasadnutia
4. Voľba člena Rady kvality FSV UCM za študentskú časť
5. Návrh úpravy Harmonogramu štúdia na akademický rok 2022/2023
6. Rôzne
7. Záver
8. **Otvorenie zasadnutia AS FSV UCM v Trnave**

Predsedníčka AS FSV UCM, doc. PhDr. Mgr. Oľga Bočáková, PhD. otvorila 4. zasadnutie AS FSV UCM v akademickom roku 2022/2023 a privítala prítomných členov AS FSV UCM.

1. **Schválenie programu 4. zasadnutia AS FSV UCM v Trnave**

Predsedníčka AS FSV UCM oboznámila členov AS FSV UCM s programom zasadnutia senátu, ktorý dostali vopred e-mailom.

**Návrh č. 1:**

**Predsedníčka AS FSV UCM navrhla hlasovanie o programe 4. zasadnutia AS FSV UCM.**

**Schvaľovanie predloženého návrhu:**

**Za**: 12 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2022**

**Členovia AS FSV UCM odsúhlasili program 4. zasadnutia AS FSV UCM.**

1. **Kontrola uznesení z 3. zasadnutia AS FSV UCM v akademickom roku 2022/2023**

Tajomníčka AS FSV UCM, Mgr. Simona Galfyová konštatovala, že z predchádzajúceho zasadnutia nebolo potrebné splniť žiadne uznesenie.

1. **Voľba člena Rady kvality FSV UCM za študentskú časť**

Prodekan pre kvalitu FSV UCM, PhDr. Jakub Bardovič, PhD. prítomným predstavil kandidáta na člena Rady kvality FSV UCM za študentskú časť, Mgr. Kamila Turčana, senátora AS FSV UCM, ktorého navrhol PhDr. Peter Šamalík, podpredseda AS FSV UCM za študentskú časť dňa 16. 11. 2022. Mgr. Kamil Turčan je kandidát do Rady kvality za študentskú časť odbor politické vedy.

Predsedníčka AS FSV UCM navrhla zloženie volebnej komisie pre voľbu člena Rady kvality FSV UCM za študentskú časť v zložení:

Predseda: PhDr. Martin Švikruha, PhD.

Členovia: Ing. Jana Osuská

PhDr. Erik Urc

**Návrh č. 2:**

**Predsedníčka AS FSV UCM navrhla hlasovanie o zložení volebnej komisie pre voľbu člena Rady kvality FSV UCM za študentskú časť odbor politické vedy.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 1

**Návrh č. 2** schválený

**Uznesenie č. 2/2022**

**Členovia AS FSV UCM odsúhlasili zloženie volebnej komisie pre voľbu člena Rady kvality FSV UCM za študentskú časť.**

Členovia senátu pristúpili k tajnej voľbe. Vydaných bolo 12 hlasovacích lístkov, všetky boli platné. Predseda volebnej komisie, PhDr. Martin Švikruha, PhD. konštatoval, že kandidát Mgr. Kamil Turčan bol zvolený jednomyseľne, t.j. získal 12 hlasov.

**Uznesenie č. 3/2022**

**Členovia AS FSV UCM zvolili v tajnej voľbe navrhovaného kandidáta Mgr. Kamila Turčana za člena Rady kvality FSV UCM za študentskú časť odbor politické vedy.**

1. **Návrh** **úpravy Harmonogramu štúdia na akademický rok 2022/2023**

Predsedníčka AS FSV UCM spolu s PhDr. Martinom Švikruhom, PhD. členom senátu vysvetlili dôvod úpravy harmonogramu štúdia na aktuálny akademický rok. Zmena sa týka termínu štátnych skúšok v letnom semestri pre externých študentov, ktorí boli pôvodne prijatí na 4-ročné bakalárske a 3-ročné magisterské štúdium.

**Návrh č. 4:**

**Predsedníčka AS FSV UCM navrhla hlasovanie o úprave Harmonogramu štúdia na akademický rok 2022/2023.**

**Schvaľovanie predloženého návrhu:**

**Za**: 12 hlasov

**Proti**: 0

**Zdržal sa**: 0

**Návrh č. 4** schválený

**Uznesenie č. 4/2022**

**Členovia AS FSV UCM schválili Harmonogram štúdia na akademický rok 2022/2023.**

1. **Rôzne**

Predsedníčka AS FSV UCM otvorila diskusiu a vyzvala senátorov, aby sa do nej zapojili svojimi návrhmi a podnetmi. Nikto z prítomných nemal ďalšie návrhy a pripomienky.

1. **Záver**

Predsedníčka AS FSV UCM poďakovala prítomným za účasť na zasadnutí senátu, zaželala všetkým pokojné vianočné a novoročné sviatky a vyjadrila spokojnosť so spoluprácou s členmi senátu v súčinnosti s vedením fakulty.

V Trnave 01. decembra 2022

**Zapísala**: Mgr. Simona Galfyová ...........................................

**Overil:** PhDr. Martin Švikruha, PhD. ...........................................

**Schválila:** doc. PhDr. Mgr. Oľga Bočáková, PhD. ...........................................

**Prílohy:**

1. Hlasovacie lístky – Voľba kandidáta na člena Rady kvality FSV UCM za študentskú časť odbor politické vedy
2. Harmonogram štúdia na akademický rok 2022/2023 - aktualizácia
3. Prezenčná listina